

Broj: U-V-12-8-8/25

Grude, 11. lipnja 2025. godine

Na temelju članaka 99. stavak (1) alineja 10.Zakona o zdravstvenom osiguranju („Službene novine F BiH“, broj: 30/97, 7/02, 70/08, 48/11, 36/18 i 62/22) i članka 19. Statuta Zavoda za zdravstveno osiguranje Županije Zapadnohercegovačke broj: UV-12-4-2/11 od 26. rujna 2011. godine („Narodne novine Županije Zapadnohercegovačke”, broj: 12/11), a sukladno Zakonu o zdravstvenoj zaštiti („Narodne novine Županije Zapadnohercegovačke“, broj: 3/13, 21/17, 23/20 i 19/22), Upravno vijeće Zavoda na 8. sjednici održanoj 11. lipnja 2025. godine, donosi:

**ODLUKU**

**o odobravanju financijskih sredstava za nabavu enteralne prehrane osiguranicima Zavoda za zdravstveno osiguranje Županije Zapadnohercegovačke**

**Članak 1.**

**(Predmet Odluke)**

Ovom Odlukom utvrđuju se uvjeti, visina, način i postupak financiranja nabave enteralne prehrane kod osiguranih osoba kojima je ista propisana od strane liječnika specijalista gastroenterologa iz ugovorne bolničke ustanove, sukladno specificiranim indikacijama, na teret sredstava Zavoda za zdravstveno osiguranje Županije Zapadnohercegovačke ( u daljnjem tekstu:Zavod).

**Članak 2.**

**(Uvjeti za ostvarivanje prava)**

1. Pravo na sufinanciranje enteralne prehrane imaju osiguranici Zavoda, uz priloženu medicinsku dokumentaciju, temeljem Nalaza, ocjene i mišljenja Povjerenstva za lijekove, ortopedska pomagala i druga pomagala Zavoda, pod uvjetom da je osiguranik prijavljen na evidenciju Zavoda najmanje godinu dana do dana podnošenja zahtjeva.

Za osiguranike do 6 mjeseci starosti, obveza kontinuirane prijave na obvezno zdravstveno osiguranje u Županiji Zapadnohercegovačkoj se računa neposredno od rođenja osiguranika.

1. Pravo na odobrenje enteralne prehrane ostvaruje se na prijedlog liječnika specijalista gastroenterologa iz ugovorne bolničke ustanove, a sukladno sljedećim indikacijama:
* Postavljena perkutana endoskopska gastro ili jejunostoma ili naazoenteralna sonda;
* Kongentitalne anomalije gornjeg dijela probavnog sustava;
* Karcinomi usta, glave i vrata koji uzrokuju disfagiju;
* Mehanička oštećenja i posljedične nemogućnosti gutanja;
* Aktivni oblici upalne bolesti crijeva s rizikom za malnutriciju i sarkopeniju ( MUST 3 i više, SARC F 4 i više);
* Razvijena tumorska kaheksija koja vitalno ugrožava pacijenta ( MUST 3 i više, SARC F 4 i više);
* Sindrom kratkog crijeva;
* Fistule probavne cijevi;
* Mehanička ventilacija;
* Kronični pankreatitis ( MUST 3 i više, SARC F 4 i više);
* Anoreksija;
* Fenilketonurija;
* Cistična fibroza;
* Djeca s kroničnim bolestima srca, bubrega, jetre, plućnim bolestima, te s urođenim razvojnim poremećajima koji uzrokuju poteškoće hranjenja.

# Liječnik specijalist gastroenterolog iz ugovorne bolničke ustanove dužan je, na nalazu, uz status bolesnika i navođenje tjelesne težine pacijenta/osiguranika, jasno utvrditi medicnske razloge zbog kojih postoji potreba za ovom vrstom enteralne nutritivne potpore.

1. Učinak i potrebu za nastavkom primjene enteralne nutritivne potpore liječnik specijalist gastroenterolog obvezno procjenjuje svaka tri (3) mjeseca, te utvrđuje postoji li potreba za nastavkom propisane primjene enteralne prehrane.
2. Osiguranicima Zavoda, koji se nalaze na bolničkom liječenju, a tijekom kojeg su im potrebni enteralno nutritivni pripravci, isti se osiguravaju na teret sredstava zdravstvene ustanove u kojoj se nalaze na liječenju.

# Članak 3.

**(Način i postupak ostvarivanja prava)**

(1)Zahtjev za odobravanje sredstava za nabavu enteralne prehrane iz članka 1. ove Odluke, zajedno s medicinskom dokumentacijom i predračunom dostavlja se Zavodu.

(2)O predmetnom zahtjevu Nalaz, ocjenu i mišljenje daje Povjerenstvo za lijekove, ortopedska i druga pomagala Zavoda, te nakon što se utvrdi opravdanost zahtjeva, odobrava se financiranje.

(3)Osiguranik Zavoda (podnositelj zahtjeva) dužan je preuzeti Nalaz, ocjenu i mišljenje Povjerenstva za lijekove, ortopedska i druga pomagala Zavoda, temeljem kojeg može realizirati svoje pravo kod ugovornog dobavljača Zavoda.

(4)Isplata sredstava za financiranje nabave enteralne prehrane, u pravilu, vršit će se prema ugovornom dobavljaču Zavoda.

(5)Ugovorni dobavljač Zavoda dužan je Službi za ekonomske poslove Zavoda, uz originalni račun za izdani lijek, dostaviti i presliku Nalaza, ocjene i mišljenja Povjerenstva za lijekove, ortopedska i druga pomagala Zavoda kojim je odobrena predmetna nabava za svakog pojedinog osiguranika.

**Članak 4.**

**(Iznos financiranja i količina lijeka)**

(1)Zavod će temeljem utvrđenih medicinskih kriterija financirati nabavu enteralne nutritivne prehrane u količini definiranoj u stavku (2).

(2) Maksimalna mjesečna količina enteralno nutritivnih pripravaka koju Zavod osigurava svojim osiguranicima je:

 - djeci do 90 komada napitka od 200 ml,

 - odraslim osiguranicima Zavoda do 45 komada napitka od 200 ml.

(3) Iznimno, osiguranicima Zavoda kojima je ugrađen PEG (Perkutana endoskopska gastrostoma) može se odobriti mjesečna količina do 60 komada napitka od 500 ml.

# Članak 5.

**(Nadzor nad primjenom ove Odluke)**

(1)Tajnice Povjerenstva za lijekove, ortopedska pomagala i druga pomagala, u suradnji sa Službom za ekonomske poslove Zavoda, dužne su pratiti potrošnju novčanih sredstava, te su dužne jednom godišnje ravnatelju Zavoda dostaviti izvješće o potrošnji financijskih sredstava kada je u pitanju primjena ove Odluke.

(2) Služba za kontrolu, razvoj i analizu Zavoda dužna je vršiti nadzor kada je u pitanju

racionalno i opravdano propisivanje enteralne prehrane, koja se financira temeljem ove Odluke.

 **Članak 6.**

**(Stupanje na snagu)**

Ova Odluka stupa na snagu danom donošenja.

 **Predsjednik Upravnog vijeća**

 Velimir Markota ,v.r.

 **O B R A Z L O Ž E NJ E**